जूनाखेडा में 27 दिनों में 50 से अधिक मिल चुके हैं अवशेष
चंद्रावती में 3 वर्षों की खुदाई में 379 अवशेष मिले
पुरातत्वएवं संग्रहालय विभाग द्वारा सिरोही जिले के चंद्रावती की 3 वर्षों तक खुदाई की, जिसमें प्राचीन समय के 379 अवशेष मिले थे। मगर नाडोल के जूना खेडा प्राचीन स्थल की 27 दिनों की खुदाई में पुरातत्व विभाग को 50 अधिक 10 वीं शताब्दी के अवशेष मिल चुके हैं। जिसके बाद पुरातत्व विभाग को भी उम्मीद बढ़ गई है। जूनाखेडा नाडोल की खुदाई में चंद्रावती से अधिक अवशेष मिल सकते हैं।
ज्ञातव्य है कि पुरातत्व विभाग द्वारा सिरोही जिले के प्राचीन स्थल चंद्रावती की खुदाई का कार्य शुरू किया था। जो तीन वर्षों तक चला था। जिसमें वहां से जुड़ी संरचनाओं के 379 अवशेष मिले थे। जिसके बाद पुरातत्व विभाग को 20 वर्षों के लंबे इंतजार के बाद नाडोल के प्राचीन स्थल जूनाखेडा की खुदाई करने की स्वीकृति मिली थी। स्वीकृति के बाद खोज उत्खनन अधिकारी पुरातत्व विभाग के अधिकारी जूनाखेडा नाडोल पहुंचे। उन्होंने सर्वप्रथम खुदाई के नए स्थानों का चयन कर ट्रेन्चेज तैयार की और 7 फरवरी को 12 श्रमिकों को लेकर खुदाई कार्य शुरू कर दिया। जिसमें खुदाई के प्रथम सप्ताह में ही 10वीं शताब्दी के रसोई के बर्तन मिले और उस समय के व्यापार के भी कुछ प्रमाण मिले थे।
खुदाई में पत्थर का माणका, सिक्के, लोहे की किले सहित अन्य अवशेष मिले थे। जिसके बाद पुरातत्व विभाग को उम्मीद बढ़ने लगी कि खुदाई गहरी होने से इस स्थान के इतिहास के बारे में जानकारी मिलेगी। ऐसा ही हुआ खुदाई में शाही मोहर के साथ सिक्के मिले। उसके कुछ ही दिनों के बाद सोने लोहे की भट्टियां खुदाई में मिली। जिसके आसपास ही लोहे के अवशेष और सोने को परखने के लिए उपयोग में लिए जाने वाला पत्थर कौशिक भी मिला। इसके बाद एक लंबी दीवार दिखाई दी।
बबूल के पेड़ बन रहे बाधा
जूनाखेडाप्राचीन स्थल 14 बीघा भूमि में फैला हुआ है। इस प्राचीन स्थल पर 20 वर्षों तक कोई खुदाई कार्य नहीं होने से बबूल के बड़े पेड़ उग आए हैं। इस कारण से खुदाई कार्य में बाधा उत्पन्न हो रही है।
27दिनों में मिल चुके यह अवशेष
जूनाखेडाप्राचीन स्थल की खुदाई का कार्य पुरातत्व विभाग द्वारा 7 फरवरी को शुरू किया गया था। जिसके 27 दिनों की खुदाई में 50 से अधिक अवशेष मिल चुके हैं। जिसमें मुख्य रूप से 10वीं शताब्दी की रसाेई और उसके बर्तन,पत्थर की माणका, विभिन्न प्रकार के सिक्के,लोहे के अवेशष,सुपारी काटने की कटर, सोने को परखने करने वाला पत्थर कौशिक,पत्थर के बने मणिया सहित अन्य अवशेष मिल चुके हैं।
नवीनसरंचनाओं का मिलना जारी
^जूनाखेड़ाप्राचीन स्थल की खुदाई कार्य चल रहा है। जिसमें 50 से अधिक विभिन्न अवशेष मिल चुके हैं। जबकि खुदाई में नवीन सरंचनाओं का मिलना जारी है। -विनित गोधल, खोज उत्खनन अधिकारी
अधीक्षक ने जूनाखेडा का किया निरीक्षण
भारतीयपुरातत्व सर्वेक्षण विभाग के जोधपुर तंत्र के अधीक्षक पुरातत्वविद् पी.एस.श्रीरमन ने रविवार को जूनाखेड़ा नाडोल के प्राचीन स्थल की खुदाई का निरीक्षण किया। इस दौरान खोज उत्खनन अधिकारी विनित गोधल ने 27 दिनों की खुदाई में मिली संरचनाओं के बारे में विस्तार से जानकारी दी। वरिष्ठ प्रारूपकार रजनीकांत वर्मा ने ट्रेन्चेज के संदर्भ में विस्तार से जानकारी देकर उनके साथ चर्चा की। उसके बाद अधीक्षक श्रीरमन ने खुदाई स्थल का निरीक्षण कर कार्य में विस्तार करने को लेकर अधिकारियों को निर्देश दिए। इस अवसर पर जगदीश चंदल और सुनील सांखला सहित टीम के सदस्य उपस्थित थे।
देसूरी. नाडोल के जुनाखेडा की खुदाई में मिली लम्बी दीवार।
hin_Deva awa_Deva awa_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva